Ekonomio di Equador
L'ekonomio di Equador dependas multe del exportaci di petrolo, qui reprezentas plua kam la duimo di tota revenui kun exportaci, e cirkume 25% de la revenui dil publika sektoro. Banano ed altra agrokultivala produkturi, ed anke la dolari sendita da ekmigranti qui rezidas en altra landi ank esas importanta.

L'industrio koncentresas precipue en Guayaquil - la maxim granda industriala urbo di la lando - e Quito. Ol produktas precipue produkturi de petrolo, nutrivi, stofi, produkturi de ligno e kemiala produkturi.

De 1999 til 2000 Equador subisis severa ekonomiala krizo, e la TNP deskreskis plu kam 6%. Pos la yaro 2000 Equador adoptis dolaro di Usa kom lua oficala valuto e l'ekonomio divenis stabila. De 2002 til 2006 la lando kreskis 5,5% omnayare, la maxim granda mezavalora ekonomiala kresko en 25 yari. Pos mikra kresko en 2007, la lando kreskis 6,4% en 2008. Popul-Republiko Chinia divenis la precipua extera prestanto por Equador: nun la presti Chiniana reprezentas 77,7% del extera debo di la lando.

Segun statistiki de 2019, 21,5% de la habitantaro vivis sub la povreso-lineo.

Referi

Equador
Equador